CELEX: 32015D0975
Language: fi
Date: 2015-06-19 00:00:00
Title: Komission täytäntöönpanopäätös (EU) 2015/975, annettu 19 päivänä kesäkuuta 2015, Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä HIDALGO'S GROUPin, Espanja, Espanjaan tuoman iskuporakoneen markkinoille saattamisen kieltämiseksi (tiedoksiannettu numerolla C(2015) 4086) (ETA:n kannalta merkityksellinen teksti)

23.6.2015   
            
            
               FI
            
            
               Euroopan unionin virallinen lehti
            
            
               L 157/96
            
         KOMISSION TÄYTÄNTÖÖNPANOPÄÄTÖS (EU) 2015/975,
   annettu 19 päivänä kesäkuuta 2015,
   Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä HIDALGO'S GROUPin, Espanja, Espanjaan tuoman iskuporakoneen markkinoille saattamisen kieltämiseksi
   
      
         (tiedoksiannettu numerolla C(2015) 4086)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Espanja ilmoitti komissiolle toimenpiteestä, jolla kielletään tyypin Dayron/70000 iskuporakoneiden, joita tuo Espanjaan HIDALGO'S GROUP, Espanja, markkinoille saattaminen.
            
         
               (2)
            
            
               Iskuporakone oli varustettu CE-merkinnällä direktiivin 2006/42/EY mukaisesti.
            
         
               (3)
            
            
               Toimenpide toteutettiin sen vuoksi, että iskuporakone ei täytä direktiivin 2006/42/EY liitteessä I olevassa 1.3.2 kohdassa (Rikkoutumisriski toiminnan aikana), 1.7.3 kohdassa (Koneen merkinnät) ja 1.7.4.2 kohdassa (Ohjeiden sisältö) säädettyjä olennaisia terveys- ja turvallisuusvaatimuksia sillä perusteella, että kone ei läpäissyt kestävyystestiä, jossa runko rikkoutui, mistä on seurauksena leikkautumisriski ja/tai mahdollisuus joutua kosketuksiin liikkuvien osien kanssa.
            
         
               (4)
            
            
               Espanja ilmoitti jakelijalle ja maahantuojalle puutteista. Maahantuoja ryhtyi vapaaehtoisesti tarpeellisiin toimenpiteisiin vaatimustenvastaisten tuotteiden poistamiseksi markkinoilta.
            
         
               (5)
            
            
               Käytettävissä olevat asiakirjat, asianomaisten osapuolten esittämät huomautukset ja niiden toteuttamat toimenpiteet osoittavat, että tyyppiä Dayron/70000 oleva iskuporakone ei täytä direktiivissä 2006/42/EY säädettyjä olennaisia terveys- ja turvallisuusvaatimuksia. Sen vuoksi on aiheellista pitää Espanjan toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Espanjan toteuttama toimenpide, jolla kielletään tyypin Dayron/70000 iskuporakoneiden, joita tuo Espanjaan HIDALGO'S GROUP, Espanja, markkinoille saattaminen, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä kesäkuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.